Source: http://szegeditorvenyszek.birosag.hu/sajtoszoba?page=3
Timestamp: 2018-02-22 20:57:41
Document Index: 6657118

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Tájékoztatás előzetes letartóztatások nem jogerős elrendeléséről - embercsempészés bűntette
A Szegedi Járásbíróság három szerb és egy bosnyák állampolgárságú férfi előzetes letartóztatását rendelte el embercsempészés bűntettének megalapozott gyanúja miatt. A bíróság döntése alapján a gyanúsítottak előzetes letartóztatása 2017. október hó 19. napjáig tart.
A Szegedi Járásbíróság elrendelte annak a montenegrói állampolgárságú férfinak az előzetes letartóztatását, akit különösen jelentős mennyiségű kábítószerre elkövetett kábítószer birtoklása bűntettének megalapozott gyanúja miatt pénteken vett őrizetbe a rendőrség. A bíróság döntése alapján a gyanúsított előzetes letartóztatása 2017. október hó 04. napjáig tart.
Tájékoztatás nem jogerős ítéletről - életveszélyt okozó testi sértés bűntettének kísérlete
A Szegedi Törvényszék nem jogerősen bűnösnek mondta ki K. S. vádlottat életveszélyt okozó testi sértés bűntettének kísérletében és rongálás vétségében ezért 1 év 6 hónap végrehajtásában 2 év próbaidőre felfüggesztett börtön fokozatú szabadságvesztésre ítélte.
Tájékoztatás nem jogerős ítéletről - kábítószer birtoklásának bűntette
A Szegedi Törvényszék nem jogerősen bűnösnek mondta ki K. D. vádlottat különösen jelentős mennyiségű kábítószerre elkövetett kábítószer birtoklásának bűntettében, ezért őt 6 év börtön fokozatban végrehajtandó szabadságvesztésre és 6 év Magyarország területéről kiutasításra ítélte.
Tájékoztatás előzetes letartóztatás nem jogerős elrendeléséről - rablás bűntette
A Szegedi Járásbíróság elrendelte annak a szerb állampolgárságú férfinak az előzetes letartóztatását, akit különösen jelentős mennyiségű kábítószerre elkövetett kábítószer birtoklása bűntettének megalapozott gyanúja miatt kedden vett őrizetbe a rendőrség. A bíróság döntése alapján a gyanúsított előzetes letartóztatása 2017. szeptember hó 17. napjáig tart.
Tájékoztatás előzetes letartóztatás elrendeléséről - költségvetési csalás bűntette
A Szegedi Járásbíróság nem jogerősen elrendelte további egy gyanúsított előzetes letartóztatását, akit bűnszervezetben, üzletszerűen elkövetett, különösen jelentős vagyoni hátrányt okozó költségvetési csalás bűntettének megalapozott gyanúja miatt vett őrizetbe a vám- és pénzügyőrség. A gyanúsított előzetes letartóztatása 2017. szeptember hó 9. napjáig tart.